พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลพรหมณีตำบลบ้านใหญ่ และตำบลวังกระโจมอำเภอเมืองนครนายกจังหวัดนครนายกพ.ศ.๒๕๔๙ ภูมิพลอดุลยเดชป.ร.ให้ไว้ณ วันที่ ๙ มกราคม พ.ศ. ๒๕๔๙เป็นปีที่๖๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนในท้องที่ตำบลพรหมณี ตำบลบ้านใหญ่ และตำบลวังกระโจม อำเภอเมืองนครนายก จังหวัดนครนายกเพื่อสร้างถนนสายเชื่อมระหว่างทางหลวงแผ่นดินหมายเลข ๓๐๕ กับทางหลวงแผ่นดินหมายเลข๓๓ และสายเชื่อมระหว่างทางหลวงแผ่นดินหมายเลข ๓๒๓๙ กับทางหลวงแผ่นดินหมายเลข ๓๓อาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทยกับมาตรา ๕ วรรคสาม และมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๙ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๖๘ วรรคหนึ่งแห่งพระราชบัญญัติทางหลวง พ.ศ.๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ มาตรา ๕๐ และมาตรา ๕๑ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลพรหมณี ตำบลบ้านใหญ่ และตำบลวังกระโจม อำเภอเมืองนครนายก จังหวัดนครนายกพ.ศ. ๒๕๔๙มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อใช้ในการสร้างถนนสายเชื่อมระหว่างทางหลวงแผ่นดินหมายเลข๓๐๕ กับทางหลวงแผ่นดินหมายเลข ๓๓ และสายเชื่อมระหว่างทางหลวงแผ่นดินหมายเลข ๓๒๓๙ กับทางหลวงแผ่นดินหมายเลข๓๓มาตรา ๕ ให้อธิบดีกรมทางหลวงชนบทเป็นเจ้าหน้าที่เวนคืนตามพระราชกฤษฎีกานี้มาตรา ๖ เขตที่ดินในบริเวณที่ที่จะเวนคืน เพื่อสร้างถนนสายเชื่อมระหว่างทางหลวงแผ่นดินหมายเลข๓๐๕ กับทางหลวงแผ่นดินหมายเลข ๓๓ อยู่ในท้องที่ตำบลพรหมณี อำเภอเมืองนครนายก จังหวัดนครนายกมีส่วนแคบที่สุดสองร้อยเมตร และส่วนกว้างที่สุดสี่ร้อยเมตร ทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา ๗ เขตที่ดินในบริเวณที่ที่จะเวนคืน เพื่อสร้างถนนสายเชื่อมระหว่างทางหลวงแผ่นดินหมายเลข๓๒๓๙ กับทางหลวงแผ่นดินหมายเลข ๓๓ อยู่ในท้องที่ตำบลบ้านใหญ่ และตำบลวังกระโจม อำเภอเมืองนครนายกจังหวัดนครนายก มีส่วนแคบที่สุดสองร้อยเมตร และส่วนกว้างที่สุดสี่ร้อยเมตร ทั้งนี้ภายในแนวเขตตามแผนที่ท้ายพระราชกฤษฎีกานี้มาตรา ๘ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลพรหมณี ตำบลบางใหญ่และตำบลวังกระโจม อำเภอเมืองนครนายกจังหวัดนครนายก พ.ศ. 2549(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมีความจำเป็นจะต้องสร้างถนนสายเชื่อมระหว่างทางหลวงแผ่นดินหมายเลข ๓๐๕ กับทางหลวงแผ่นดินหมายเลข๓๓ และสายเชื่อมระหว่างทางหลวงแผ่นดินหมายเลข ๓๒๓๙ กับทางหลวงแผ่นดินหมายเลข ๓๓ ในท้องที่ตำบลพรหมณีตำบลบ้านใหญ่ และตำบลวังกระโจม อำเภอเมืองนครนายก จังหวัดนครนายก เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคในการนี้ สมควรกำหนดเขตที่ดินในบริเวณที่ที่จะเวนคืนในท้องที่ดังกล่าว เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน จึงจำเป็นต้องตราพระราชกฤษฎีกานี้นันทนา/ผู้จัดทำ๓ มีนาคม ๒๕๔๙[๑] ราชกิจจานุเบกษาเล่ม ๑๒๓/ตอนที่ ๑๗ ก/หน้า ๘/๒๒ กุมภาพันธ์ ๒๕๔๙